b'\n_START_ARTICLE_\nH\xc3\xa4vitt\xc3\xa4j\xc3\xa4lentolaivue 11\n_START_PARAGRAPH_\nH\xc3\xa4vitt\xc3\xa4j\xc3\xa4lentolaivue 11 (lyhenne H\xc3\xa4vLLv 11) on Suomen ilmavoimiin kuuluva Lapin Lennoston alainen joukkoyksikk\xc3\xb6, joka operoi mm. Hornet-h\xc3\xa4vitt\xc3\xa4j\xc3\xa4kalustolla. H\xc3\xa4vitt\xc3\xa4j\xc3\xa4lentolaivue 11 sijaitsee Rovaniemen  Someronharjulla.\n_START_SECTION_\nTeht\xc3\xa4v\xc3\xa4t\n_START_PARAGRAPH_\nLaivueen p\xc3\xa4\xc3\xa4asiallisena teht\xc3\xa4v\xc3\xa4n\xc3\xa4 rauhan aikana on valvoa F/A-18 Hornet -h\xc3\xa4vitt\xc3\xa4jien avulla vastuualueensa ilmatilaa sek\xc3\xa4 tarvittaessa est\xc3\xa4\xc3\xa4 ilmatilan luvaton k\xc3\xa4ytt\xc3\xb6. Muun muassa t\xc3\xa4t\xc3\xa4 teht\xc3\xa4v\xc3\xa4\xc3\xa4 varten laivueen lentokalustoon kuuluu F-18 Hornet -h\xc3\xa4vitt\xc3\xa4ji\xc3\xa4 sek\xc3\xa4 lis\xc3\xa4ksi  yhteyskoneita. My\xc3\xb6s erilaisia erikoisajoneuvoja, kuten lennoston palokunnan pelastusajoneuvot ja polttoaineajoneuvot on laivueen k\xc3\xa4yt\xc3\xb6ss\xc3\xa4._NEWLINE_H\xc3\xa4vitt\xc3\xa4j\xc3\xa4lentolaivue 11 on lennoston komentajan alainen joukkoyksikk\xc3\xb6. Laivueen johdossa on laivueen komentaja._NEWLINE_H\xc3\xa4vitt\xc3\xa4j\xc3\xa4lentolaivue on yksi Suomen ilmavoimien viidest\xc3\xa4 lent\xc3\xa4v\xc3\xa4st\xc3\xa4 joukkoyksik\xc3\xb6st\xc3\xa4 muiden lennostojen h\xc3\xa4vitt\xc3\xa4j\xc3\xa4lentolaivueiden ja Ilmasotakoulun Tukilentolaivueen rinnalla._NEWLINE_Laivueen aikaisempaa kalustoa ovat olleet Draken- ja Mig 21 bis -h\xc3\xa4vitt\xc3\xa4j\xc3\xa4t. Drakenit olivat k\xc3\xa4yt\xc3\xb6ss\xc3\xa4 syksyyn 2000 asti.\n_START_SECTION_\nHistoria ja perinteet\n_START_PARAGRAPH_\nSilloinen H\xc3\xa4meen Lennosto h\xc3\xa4vitt\xc3\xa4j\xc3\xa4lentolaivueineen siirrettiin Luonetj\xc3\xa4rvelt\xc3\xa4 Rovaniemelle 16.8.1973._NEWLINE_Joukkoyksik\xc3\xb6n edelt\xc3\xa4j\xc3\xa4 ja perinnejoukko-osasto on Lentorykmentti 4._NEWLINE_Perinnep\xc3\xa4iv\xc3\xa4\xc3\xa4ns\xc3\xa4 laivue viett\xc3\xa4\xc3\xa4 10. lokakuuta. Perinteiden vaalimiseen osallistuvat my\xc3\xb6s maanpuolustusj\xc3\xa4rjest\xc3\xb6t, kuten Lapin Lennoston kilta ja Porin Ilmasilta._NEWLINE_Laivueen laivuetunnuksessa (mm. hihamerkiss\xc3\xa4) esiintyy visentti._NEWLINE_Aikaisempi muoto laivueen lyhenteest\xc3\xa4 oli HLeLv 11.'